Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jokaisen uskovan on esitettävä itselleen kysymys, -
mitä Messias opettaa Jumalan käskyjen pitämisestä.
Useimpien uskovien mielestä -
Jumalan laki ei ole enää voimassa.
Sillä ei ole heille enää merkitystä.
Se on väärää opetusta.
Laki ei tietenkään pelasta. Käskyjen pitäminen ei tee vanhurskaaksi.
Meistä tulee vanhurskaita vain Messiaan ristintyön tähden.
Hänen verensä on meidät lunastanut.
Jumalan hyväksymä vanhurskaus tulee uskosta ja Jumalan armosta, -
jonka saimme Messiaan ristin- kuoleman ja verenvuodatuksen kautta.
Jumala ilmoitti hyväksyvänsä Messiaan uhrin -
herättämällä Messiaan kuolleista.
Meidän ei siis tarvitse huolestua, kun sanon, -
että käskyillä on meille yhä merkitystä.
Ne eivät pelasta vaan määrittävät ja opettavat, -
miten pelastuneiden Jumalan valtakunnan kansalaisten -
tulisi elää.
Messias opettaa tästä tärkeästä asiasta näin: -
"Älkää luulko, että minä olen tullut lakia...kumoamaan...
vaan täyttämään."
Hän kyllä toteutti profetiat ristillä, -
mutta meidän on tarkoitus ilmentää hänen elämäänsä.
Meidät on kutsuttu tuomaan julki hänen vanhurskauttaan, -
ei siksi, että pelastuisimme, vaan siksi, koska meidät on pelastettu.
Ehkä et ota opetustani vastaan, mutta et voi sitä kieltää, -
jos olet rehellinen ja haluat puhua totuutta.
Jeesus ei väitä, ettei Tooralla olisi enää merkitystä.
Hän sanoo: "Koska olette armostani pelastuneita, -
ja verelläni ikuisesti lunastettuja, -
odotan teidän elävän tietyllä tavalla, -
ei pelastuaksenne vaan koska olette pelastettuja.
Odotan teidän elävän siten, -
että toteutatte taivaallisen Isäni tarkoituksen tälle laille.
Älkää noudattako lain kirjainta vaan toteuttakaa lain tarkoitus."
Asiayhteytenä olivat hänen sanansa: -
"...ellei teidän vanhurskautenne ole paljon suurempi -
kuin kirjanoppineiden ja fariseusten..."
Kirjanoppineita ja fariseuksia kiinnosti lain kirjain, -
ja sekin vain heidän oman tulkintansa mukaan.
He julistivat siten ihmisohjeita, eivät Jumalan.
Jeesus sanoo Matteuksen 15. luvussa: -
"Te jotka seuraatte suullisen perimätiedon opetuksia, -
masoret hazkenimeja, vanhimpien perinteitä, -
hylkäätte Jumalan ohjeet ja käskyt."
Messiaan yhteydessä ei ole tarkoitus elää -
juutalaisten suullisen perimätiedon mukaan.
Ei, vaan pysytään Jumalan Sanassa, koko Jumalan Sanassa.
Otetaan nyt esille Matt. 5:21.
Kiinnitä huomiota näihin sanoihin ja niiden seurauksiin.
Matt. 5:21 (RK -12): "Te olette kuulleet, että esi-isille on sanottu..."
Siinä puhutaan menneiden aikojen kirjanoppineista, -
nykyhepreaksi chazal, -
entisaikojen oppineista, jotka laskivat juutalaisuuden perusteet.
"Olette kuulleet, että entisaikojen kirjanoppineet ovat sanoneet..."
'Älä tapa' -
ja 'Joka tappaa, on ansainnut oikeuden tuomion.'"
Eli jos joku tappaa ihmisen, -
Tooran ja sen oikean tulkinnan mukaan tappaja pitää tuomita.
Messias sanoo jakeessa 22: "Mutta minä sanon teille..."
Jeesus ei väitä, että ennen oltiin väärässä. Hän lisää merkitystä.
Tämä voi puuttua käännöksistä, jos kieltä ei ole ymmärretty.
Ilmaisu oli tuttu: "Teille on sanottu noin, mutta minä sanon näin."
Siinä ei hylätä ennen sanottua -
vaan lisätään siihen ja syvennetään ymmärrystä.
Valaistaan kohdan alkuperäistä tarkoitusta laajemmin.
Messias sanoo jakeessa 22: "Mutta minä sanon teille: -
jokainen, joka on vihoissaan veljelleen, -
on ansainnut oikeuden tuomion."
Jeesus käyttää samaa ilmaisua, mutta siinä on sävyero.
Jeesus sanoi Tooran käskystä: -
"Te olette kuulleet, että esi-isille on sanottu: -
'Joka tappaa, on ansainnut oikeuden tuomion.'"
Hän ei kumoa käskyä vaan valaisee asiaa syvemmin.
Jeesuksen käsityksen mukaan: -
"...jokainen, joka on vihoissaan veljelleen, -
on ansainnut oikeuden tuomion.
Se taas, joka sanoo veljelleen: 'Sinä tyhjänpäiväinen' (raka)..."
Useimmissa käännöksissä lukee hölmö tms. Ihan oikein sekin.
Kreikan raka tulee heprean sanasta reik, -
joka tarkoittaa tyhjää.
Siinä tarkoitetaan ihmistä, jolla ei ole hengellistä arvoa, -
pahantekijä, jossa ei ole mitään jumalista.
Se on loukkaavasti sanottu siksi, -
että Tooran mukaan jokainen ihminen on luotu Jumalan kuvaksi.
Raka on sellainen, jolla ei ole mitään yhteyttä Jumalaan.
"Se taas, joka sanoo veljelleen: 'Sinä tyhjänpäiväinen', -
on ansainnut Suuren neuvoston tuomion."
Neuvosto on kreikan sana.
Yhdistämme heprean vastineen sanhedrinin juutalaisuuteen.
Mutta se oli juutalaiseen kulttuuriin otettu kreikan lainasana, -
koska kreikankielellä oli niin suuri vaikutus.
Sanan synagogakin perusmerkitys oli kokoontua.
Kyseessä oli kaupungin kokoontumispaikka.
Kreikkalaisessa synagogassa tehtiin paljon eri asioita.
Meille synagoga tarkoittaa juutalaisten palvontapaikkaa.
Eli ne, jotka sanovat veljelleen: "Olet raka, tyhjänpäiväinen, -
sinulla ei ole mitään tekemistä Jumalan kanssa", -
tarkoittavat: "Olet erehdys." He joutuvat Suuren neuvoston eteen.
Siellä heille kerrotaan, miten asia on, ja heitä rangaistaan.
Hän jatkaa: "Mutta joka sanoo: 'Sinä hullu' (more)..."
More on kreikkaa.
Puhuimme aiemmin suolasta. "Te olette maan suola, -
mutta jos suola käy mauttomaksi, (tehottomaksi, väärin toimivaksi)..."
"Hullu" on sama sana substantiivimuodossa -
kuin suolan yhteydessä sana "mauton" (huonosti toimiva).
Ihminen sanoo: "Sinä hullu. Et käyttäydy normaalisti."
Siksi toista haukkuva pitää tuomita.
Jos sanot, että joku käyttäytyy epänormaalisti ja siten "tapat" hänet, -
Jeesus sanoo, -
että olet ansainnut -
helvetin tulen.
Asia on merkittävä, -
koska meitä ei ole kutsuttu arvostelemaan ja tuomitsemaan.
Meidät on kutsuttu tekemään parannusta, -
jotta voisimme julistaa armoa ja ilosanomaa siitä, -
että Jumala voi antaa kenelle tahansa anteeksi ja uudistaa kenet vain.
Jumala näkee jokaisen ihmisen arvon.
Siksi ne, jotka käyttäytyvät armottomasti, -
syyllistyvät syntiin, joka johtaa kadotuksen tuleen.
Jae 23: "Sentähden, jos tuot lahjaasi alttarille -
ja siellä muistat, että veljelläsi on jotakin sinua vastaan, -
niin jätä lahjasi siihen alttarin eteen, -
ja käy ensin sopimassa veljesi kanssa, -
ja tule sitten uhraamaan lahjasi."
Kahden ihmisen välillä voi olla ongelma.
Kun tiedät jollain olevan jotain sinua vastaan, olipa se oikeutettua tai ei, -
keskeytä jumalanpalveluksesi.
Mene kyseisen henkilön luo -
ja yritä parhaasi mukaan korjata tilanne.
Jos et tee niin, ylistyksesi ja palveluksesi ei ole voideltua.
Siinä ei ole voimaa eikä valtaa.
Olipa toinen ihminen oikeassa tai väärässä, -
tee kaikki mahdollinen tilanteen korjaamiseksi.
Jakeessa 25 Jeesus opettaa vielä tärkeämmän asian (KR -92): -
"Tarjoa vastapuolellesi sovintoa..." Kyseessä on sinua vastustava henkilö.
"...jo silloin, kun vielä olet hänen kanssaan matkalla oikeuteen."
Kyseessä on oikeusjutun vastapuoli.
Voit hieroa sovintoa vielä matkalla oikeuteen.
Laita asiat kuntoon.
"Tarjoa vastapuolellesi sovintoa jo silloin, -
kun vielä olet hänen kanssaan matkalla oikeuteen.
Muuten hän saattaa luovuttaa sinut tuomarille ja tuomari vartijalle, -
ja niin sinut teljetään vankilaan.
Usko minua: sieltä sinä et pääse, -
ennen kuin olet maksanut kaiken viimeistä kolikkoa myöten."
Kyseessä oli sen ajan vähäarvoisin kolikko.
On parempi antaa tehdä itselleen väärin ja kärsiä, -
kuin joutua vastaanottamaan oikeuden tuomio.
Ethän tiedä, miten oikeudessa käy. Aina eivät tuomiot mene oikein.
Maailma on langennut, ja oikeuslaitos voi olla korruptoitunut.
Ole mahdollisimman sovinnollinen.
Yritä löytää sopu vastapuolen kanssa jo matkalla oikeuteen -
mikäli mahdollista.
Jae 27: "Te olette kuulleet sanotuksi: 'Älä tee huorin'.
Käsky on Toorassa kuten käsky "älä tapa".
Jae 27: "...'älä tee huorin'. Mutta minä sanon teille..."
Luuletko, että Jeesus keventää VT:n kieltoa huorintekemisestä?
Et kai luule, että hän sanoo, ettei huorinteosta tarvitse enää välittää?
Kun ymmärtää asiayhteyden, ymmärtää Sanan sisällön.
Jeesus tietää tietysti, että huorinteko on vakava synti.
Jeesus ei kevennä käskyä vaan lisää sitä koskevaa ymmärrystä.
Ennen kuin joku riistää toiselta hengen, -
hän on ollut tälle vihainen. Heillä on ollut riita tai konflikti.
Jos saa riidan sovittua, kukaan ei menetä henkeään.
Jeesus opettaa samoin huorintekemisen suhteen.
Ihminen ei tee huorin yhtäkkiä tuosta vaan, -
vaan siihen johtavat tietyt seikat.
Jos ehdit pystyttämään suojamuurin, jota et ylitä, -
et lankeakaan tekemään huorin.
Jae 27: -
"Te olette kuulleet sanotuksi: 'Älä tee huorin'.
Mutta minä sanon teille: jokainen, joka katsoo naista himoiten häntä..."
Siinä voidaan sanoa "himoita" tai "haluta".
Jos tekee niin, -
"...on jo sydämessään tehnyt huorin hänen kanssansa."
Jumala ei varoita pelkästä teosta.
Hän on huolissaan myös ihmisen sydämen tilasta.
Herra on täyttänyt tämän käskyn.
Nyt meidänkin on oltava siinä kuuliaisia.
Meille uskoville on eräs hieno sananpaikka.
Sen mukaan elämämme on kätketty Messiaaseen.
Kun hän ilmestyy, ilmestymme hänen kanssaan.
Siinä puhutaan uskovien ykseydestä Messiaan kanssa.
Hänen tarkoitusperänsä ovat nyt minun.
Minut on kutsuttu toimimaan kuten hän.
Jeesus täytti lain eikä koskaan rikkonut sitä.
Nyt meidänkin tulee elää tavalla, joka ei riko lakia.
Jeesus opettaa, miten voimme sitä noudattaa.
Kyseessä ei ole vain tappamisen tai huorinteon välttäminen.
Jumala haluaa käsitellä myös sydämen tilaa, -
joka voi johtaa syntiseen tekoon.
Siksi Jeesus varoittaa: "Mutta minä sanon teille: -
jokainen, joka katsoo naista himoiten häntä, -
on jo sydämessään tehnyt huorin hänen kanssansa."
Painotus on sydämen tilassa.
Jakeiden 29-30 opetusta on vaikea ymmärtää, -
jos otamme sen kirjaimellisesti.
Varastammeko silmillämme? Emme, vaan käsillä.
Varastamisen syy ei ole kuitenkaan kädessä.
Varastit kädellä, mutta syynä oli sydämen tila.
Jos otamme kohdan kirjaimellisesti, -
meistä tulee rampoja ja sokeita.
Jae 29: -
"Jos sinun oikea silmäsi viettelee sinua..."
"Vietellä" on kreikaksi sana, josta tulee sana skandaali.
Siinä puhutaan järkyttävän huonosta käytöksestä.
Sana käännetään usein "saada joku tekemään syntiä", -
koska synti on paha asia.
"Jos sinun oikea silmäsi viettelee sinua -
(käyttäytyy skandaalinomaisesti), -
repäise se pois ja heitä luotasi; -
sillä parempi on sinulle, että yksi jäsenistäsi joutuu hukkaan, -
kuin että koko ruumiisi heitetään helvettiin."
Onko silmä syyllinen tähän syntiin?
Ei, vaikka voin käyttää silmää katselemaan kiellettyä.
Synnin syynä on sydämen tila.
Jeesus sanoo: "Jos synnin syynä on silmä, hankkiudu siitä eroon."
Se on parempi, kuin että koko ruumiisi joutuu kadotukseen, -
koska menet sitä kohti, minkä silmäsi näkee.
Jeesus tarkoittaa tässä sydäntä, jonka on muututtava.
Meidän on "heitettävä pois" sydän, joka on petollinen ja pahanilkinen.
Uuden sydämen saamme uskomalla Messiaaseen.
Jae 30: "Ja jos sinun oikea kätesi viettelee sinua, -
hakkaa se poikki ja heitä luotasi; -
sillä parempi on sinulle, että yksi jäsenistäsi joutuu hukkaan, -
kuin että koko ruumiisi menee helvettiin."
Voin tehdä syntiä kädellä tai silmällä, -
mutta ne eivät ole synnin syy vaan sen väline.
Eli jos joku ruumiinosa aiheuttaa skandaalinkäryistä käytöstä, -
hankkiudu siitä eroon. Tarvitsemme uuden sydämen.
Jae 31: "On sanottu: 'Joka hylkää vaimonsa, -
antakoon hänelle ketuban, erokirjan'.
Erokirja on nykyhepreaksi get.
Tulemme tärkeään aiheeseen, mutta käsittelemme sitä yksinkertaisesti.
Myöhemmin tutkimme aihetta syvällisemmin.
Opetan internetissä myös Ensimmäistä Korinttolaiskirjettä.
Siellä kerrotaan aiheesta enemmän.
Jos olet aiheesta kiinnostunut, voit kuunnella opetustani 1. Kor:stä.
Käsittelemme aihetta laajemmin myöhemmin myös Matteuksessa.
Jeesus sanoo näin: Jos mies eroaa vaimostaan, -
hänen pitää antaa Tooran mukaan vaimolleen erotodistus, -
sefer kritut, joka on nykyhepreaksi get.
Katsotaan nyt -
tässä käytettyä sanaa apostasion.
Sama sana löytyy 2. Tess. 2:3:sta, -
jossa se käännetään sanoilla luopumus (tai apostasy, engl.)
Sanaan liittyy siinä jakeessa väärää opetusta, jota haluan nyt käsitellä.
Tutkin mielelläni Raamatun lopunaikoja koskevia profetioita.
Suren, kun ihmiset uskovat johonkin teologiseen käsitykseen, -
jota Raamattu ei tue.
Siksi he manipuloivat Raamatun tekstiä oikeuttaakseen käsityksensä.
Ei opeteta jotain vain siksi, että se edistää omia päämääriämme, -
vaan siksi, että se on totta.
2. Tess. 2:3:ssa on sama sana, -
kun puhutaan antikristuksesta, laittomuuden ihmisestä, -
joka on kirjaimellisesti "Tooraa vastustava ihminen".
Kohta kuuluu: "Sillä se päivä ei tule, -
ennenkuin luopumus (hävityksen kauhistus) ensin tapahtuu..."
Sitä ennen tapahtuu luopumus. (2. Tess. 2:3)
Kun katsomme sanaa luopumus, apostasia, muualla Sanassa, -
sillä tarkoitetaan lähtemistä.
Jotkut luulevat sen tarkoittavan ylöstempausta, -
joka tapahtuisi ennen laittomuuden ihmisen ilmestymistä.
Sanan apostasia (lähtö tai luopumus) käyttöön liittyy ongelma.
Sitä käytettiin mm. silloin, kun Paavalia syytettiin siitä, -
että hän olisi ollut luopumassa Mooseksen opetuksista, -
mikä ei pitänyt paikkaansa.
Sana apostasia merkitsee nimittäin aina luopumista tai lähtöä -
jostain hyvästä johonkin pahaan.
Eli jos harkitset avioeroa, varo, -
koska Sanan mukaan lähdet silloin jostain hyvästä kohti pahaa.
Sitä sana apostasia tarkoittaa.
Siihen on poikkeus, josta puhumme ensi viikolla.
Asia on niin tärkeä, että palaamme vielä siihen.
Jos otat eron, siitä ei seuraa mitään miellyttävää tai tyydyttävää.
Jumalan Sana varoittaa tekemästä niin.
Nähdään ensi viikolla! Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen